... 2,000 aktar mill-2017 u 9,000 aktar mill-2014. Norman Lowell ma jaqbiżx l-10,000 kif kien indikat kmieni fl-għadd Wara ħafna aġġornamenti u tibdiliet hekk kif kien għaddej il-proċess ta' wiri ta' voti, li dam ħafna sigħat, ir-riżultat uffiċjali juri lill-Partit Laburista jirbaħ l-elezzjoni li saret is-Sibt b'distakk ta' 42,656 vot aktar mill-Partit Nazzjonalista. Dan ifisser li d-distakk żdied b'madwar 2,000 vot jekk tgħodd l-voti tal-Partit Demokratiku mal-vot tal-PN fl-2017, ftit iktar minn 7,000 jekk ma tgħoddx il-voti tal-PD u madwar 9,000 aktar mill-istess elezzjoni ħames snin ilu. Minkejja kollox dan id-distakk xorta jibqa' wieħed rekord fl-istorja politika moderna Maltija. L-unika darba li partit qabeż lil ieħor b'aktar voti kien fl-1947, meta l-MLP qabeż lill-Partit Nazzjonalista, b'madwar 44,000 vot. Dakinhar iżda l-mexxejja tal-PN u numru ta' attivisti kienu eżiljati fl-Uganda wara akkużi illi kienu qed jaħdmu ma' Mussolini u għalhekk mal-Faxxisti. Minħabba dan il-fatt storiku, qajla wieħed jista' jqabbel din l-elezzjoni ma' dik tal-bieraħ. Ta' min jinnota wkoll li kuntrarjament għall-ewwel infdikazzjonijiet Normann Lowell ma qabżix l-10,000 vot u ġab 8,328 vot.